DXVA on lyhenne sanoista DirectX Video Acceleration ja se on Microsoftin kehittämä rajapinta Windows-käyttöjärjestelmille ja Xbox 360 -pelikonsolille, jonka avulla videoiden toistamista saadaan nopeutettua erillisen kiihdytinpiirin (yleensä näytönohjaimen) avulla.
DXVA:sta on olemassa kaksi eri versiota. DXVA 1.0 esiteltiin Windows 2000 -käyttöjärjestelmän yhteydessä ja sen avulla voidaan nopeuttaa videoiden toistamisesta mm. lomituksen poistossa ja värien korjaamisessa. DXVA 2.0 esiteltiin Windows Vistan yhteydessä ja lisää tuet mm. videon purkamiselle ilman sen toistamista ja videoiden pakkaamiselle. Videokoodekkien tai mediasoittimien pitää erikseen tukea DXVA:ta, jotta sen tarjoamia ominaisuuksia voidaan hyödyntää.